OpenLLM-France/wikimedia huggingface dataset:
# Dugelezh Modena ha Reggio

Dugelezh Modena ha Reggio zo ur stad a voe en Italia etre 1452 ha 1859. Etre daouarn an Tiegezh d'Este e oa da gentañ, etre re an Habsbourg-Este goude. Er bloaz 1859 e voe staget ouzh Rouantelezh Sardigna.

## Pennad kar

* Duged Modena
# Dugelezh Jülich

Dugelezh Jülich (Herzogtum Jülich en alamaneg) zo un dugelezh kozh en Alamagn abaoe ar XIV$^{vet}$ kantved, bet kontelezh (Grafschaft Jülich) a-raok, e diabarzh an Impalaeriezh santel roman german, ha Jülich e oa ar gêr-benn.
War lez kornôk ar Roen e oa, etre Köln er reter ha Dugelezh Limburg er c'hornôg. Douaroù a oa a bep tu d'ar stêr Ruhr.

## Pennad kar

* Dugelezh Berg
# Dugelezh Kleve

Kontelezh Kleve, deuet da vout Dugelezh Kleve er XV$^{vet}$ kantved (Herzogtum Kleve en alamaneg) a oa un dugelezh en Impalaeriezh Santel Roman alaman.

## Kêrioù

* Kleve, Wesel, Emmerich, Rees, Kalkar, Xanten, Duisburg, Kranenburg, Gennep, Griethausen, Grieth, Goch, Uedem, Kervenheim, Sonsbeck, Büderich, Orsoy, Huissen, Zevenaar, Isselburg, Dinslaken, Schermbeck, Holten ha Ruhrort.

## Konted ha Duged Kleve
### Tiegezh Mark

* 1368-1394: Adolf Iañ
* 1394-1448: Adolf II
* 1448-1481: Jan Iañ, mab da Adolf II
* 1481-1521: Jan II, mab da Johann Iañ
* 1521-1539: Jan III, mab da Johann II
* 1539-1592: Willem V de Rijke (ar Pinvidig), mab da Johann III,
* 1592-1609: Johan Willem, mab da Willem.

### Tiegezh Brandenburg-Hohenzollern

* 1609-1625 : Anna von Hohenzollern (1576 † 1625), nizez d'an dug en he raok, merc'h da Albert Friedrich von Hohenzollern (1553 † 1618), Dug Prusia, ha da Marie-Éléonore von Kleve (1550 † 1608)
    dimezet en 1594 da Johann III Sigismond von Brandenburg (1572 † 1619), dilenner Brandenburg
Goude-se e voe staget an dugelezh ouzh priñselezh Brandenburg-Prusia, a deuas da vout, en 1701 Rouantelezh Prusia.

## Pennadoù kar

* Anna von Kleve
* Margarete von Kleve
# Dugelezh Mantova

Dugelezh Mantova (Ducato di Mantova) a oa ur stad e Lombardia, en Italia, ha kêr Mantova e oa he c'hêr-benn.
E 1530 e oa bet krouet, gant an impalaer santel Karl V, evit markiz Mantova, Federico II Gonzaga ; betek 1797 e padas.
E 1531 e voe prenet markizelezh Monferrato gant an tiegezh Gonzaga.
D'an 2 a viz Ebrel 1707 e voe kemeret gant an Aostrianed, ma tremenas eus daouarn an tiegezh Gonzaga da re an Tiegezh Habsburg, a zalc'he dija dugelezh Milano, stok outi.

## Duged Mantova

Dug Mantova a oa ivez markiz Monferrato (1536-1574) ha goude dug Monferrato (1574-1708).

### Tiegezh Gonzaga

| 1530-1540 | Federico II Gonzaga sino al 1530 markiz Mantova | (1500-1540) |
| 1540-1550 | Francesco III Gonzaga | (1533-1550) |
| 1550-1587 | Guglielmo Gonzaga | (1538-1587) |
| 1587-1612 | Vincenzo Iañ Gonzaga | (1562-1612) |
| 1612 | Francesco IV Gonzaga | (1586-1612) |
| 1612-1626 | Ferdinando Gonzaga | (1587-1626) |
| 1626-1627 | Vincenzo II Gonzaga | (1594-1627) |

### Gonzaga-Nevers

| 1627-1637 | Carlo Iañ Gonzaga-Neverss | (1580-1637) |
| 1637-1665 | Carlo II Gonzaga-Nevers | (1629-1665) |
| 1665-1708 | Ferdinando Carlo Gonzaga-Nevers | (1652-1708) |
1708: gouarnamant an Habsbourged
1745: staget ouzh Dugelezh Milano
# Dugelezh Massa ha Carrara

Dugelezh Massa ha Carrara, douar d'an impalaer santel en Italia, a oa anv dugelezh Massa pa voe staget priñselezh Carrara outi. Kêrioù Massa ha Carrara e oa ar c'hêrioù brasañ.
Nepell diouti e oa Republik Genova ha Republik Lucca.

## Istor

| Dugelezh Massa ha Carrara (1715-1730) | Dalc'het e oa gant an tiegezh Malaspina. Goude marv an dugez Maria Beatrice d'Este e 1829 e voe staget an div Stad ouzh dugelezh Modena, a voe staget ouzh rouantelezh Piemonte e 1859. Hiziv, Proviñs Massa-Carrara zo ur broviñs eus Italia, e rannvro Toskana. Massa eo ar pennlec'h hag ar gêr vrasañ anezhi, ha Carrara eo an eil vrasañ. |
* Rocca Malaspina e Massa
* Palez an Duged Cybo-Malaspina e Massa
* Palez Cybo-Malaspina e Carrara
* Tiegezhoù uhel Italia e 1499
* Maria Teresa Cibo-Malaspina (1731–1790), Dugez Modena, Massa ha Carrara
* Maria Beatrice d’Este (1750–1829), Dugez Modena, Massa ha Carrara
# Dugelezh Nassau

Dugelezh Nassau (alamaneg : Herzogtum Nassau) a oa ur stad e Kengevread ar Roen, ha goude er C'hengevread alaman krouet e 1806, a voe staget ouzh Rouantelezh Prusia e 1866, da-heul ar Brezel etre Aostria ha Prusia ; neuze e teuas da vout ur rann eus proviñs Hessen-Nassau.
Abaoe an 23 a viz Du 1890 emañ titl a zug pe dugez Nassau gant an hini a zo e penn Dugelezh-veur Luksembourg.

## Istor

Krouet e voe Dugelezh Nassau gant Feur-emglev Pariz d'an 12 a viz Gouhere 1806, ha hervez ar mellad 5 anezhañ e oa penn an Tiegezh Nassau an hini a zalc'he an titl a zug, da lavarout eo Friedrich August, priñsNassau-Usingen. A-raok bout staget ouzh Prusia e oa un hantervouezh d'an dugelezh, rannet gant dugelezh Braunschweig en dietaoù ordinal ha div dezhi hec'h-unan er vodadeg veur.
E 1815 edo soudarded eus Nassau en emgann Waterloo dindan dug Wellington.
E-pad ar brezel etre Aostria ha Prusia e 1866 edo dug Nassau o harpañ Aostria. Goude ar brezel e voe staget an dugelezh ouzh Prusia ha kendeuzet gant Hessen ha kêr Frankfurt am Main da grouiñ proviñs Hessen-Nassau.
# Dáibhí Ó Bruadair

Dáibhí Ó Bruadair (1625-1698) a oa ur barzh iwerzhonek er XVII$^{vet}$ kantved. En e oberenn skrivet e kaver un testeni eus diskar an iwerzhoneg ha sevenadur Iwerzhon e-touez an dud uhel en amzer-hont.
Ganet e oa bet e Kontelezh Corcaigh ha tremen a reas ar braz eus e vuhez e Kontelezh Luimneach. Ur barzh-lez e oa ; sevel a rae barzhonegoù evit an dud uhel, ken Iwerzhoniz a-gozh, ken Saozon deuet da vevañ er vro. Klask a rae bevañ diwar e varzhoniezh hepken, evel ma rae barzhed ar Grennamzer. Hogen ne hañval ket e vije deuet a-benn, rak lenn a reer en e varzhoneg Is mairg nár chrean le maitheas saoghalta e ranke labourat an douar evel devezhour. Mervel a reas en dienez ha gwelet a reer en e varzhonegoù evel Mairg nach fuil 'na Dhubhthuata (Gwelloc’h eo bezañ peizant) pegen trenk e oa deuet da vezañ.
Gouzout a rae latin ha saozneg kenkoulz hag iwerzhoneg. Kalz en deus skrivet, diwar-benn danvezioù a bep seurt : klemmganoù marvnad e-leizh en deus savet, barzhonegoù relijiel, flemmganoù diwar-benn aloubadeg Iwerzhon gant armeoù Cromwell...

## Liammoù diavaez

* New Advent - Catholic Encyclopedia (e vuhez, e saozneg)
* RTÉ Radio 1, Scríbhneoirí Faoi Chaibidil 06/06/2008 (pennad-kaoz diwar e benn, en iwerzhoneg)

## Notennoù

* ↑ An Duanaire 1600-1900: Poems of the Dispossessed, p. 108
# Dzūkija

Dzūkija, pe Dainava, zo ur rannvro hengounel (unan ag ar pemp rannvro dudoniel) a Lituania lec’hiet e gevred ar vro.
Enni ez eus ur park naturel, krouet e 1991, a zo e bal mirout gweledvaoù ha tier-annez ar c’hornad-bro-mañ.
Diazezet eo al lituaneg standard dreist-holl war al lituaneg komzet enni (rannyezh Aukštaitija, isrannyezh (patarmės) dzūkijanek, pe aukštaitijaneg ar Su (hep he distagadur rummel: anv ar rannvro a zeu ag an distagadur dz e-lec’h an distagadur standart dž)).
# Dégagé (barrez)

Er varrez klasel e implijer ar termen dégagé evit deskrivañ un emstumm pe ur fiñvadenn ma vez savet diwar al leur an troad oberiant, d.l.e eo an hini o fiñval, digor an troad ha reut e benn.
# Déboulé

E barrez klasel ec'h implijer an termen déboulé evit deskrivañ ur chadennad troioù an eil war-lerc'h egile kaset da-benn o tremen dre ar c'hentañ emstumm hag ar |pempvet emstumm en demi-pointe.
# Décoré !

Décoré zo un danevell c'hallek gant Guy de Maupassant, embannet e 1883.

## Istor

Da gentañ e voe embannet e Gil Blas an 13 a viz Du 1883, ha sinet Maufrigneuse. Adembannet e voe en dastumad Les Sœurs Rondoli en 1884.

## Brezhoneg

* Ar memes danvez a zo meret er pezh brezhonek Kleñved ar medalennou e 1920.

## Liamm diavaez

* Lenn ar skrid e Wikisource
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Découverte (Maupassant)

Découverte zo un danevell gant Guy de Maupassant, embannet en 1884.

## Istor

Kentañ ma voe embannet a voe e Le Gaulois ar 4 a viz Gwengolo 1884.
Bloaz goude e voe adembannet en dastumad Monsieur Parent.

## An danevell

War al lestr entre Le Havre ha Trouville, emañ Henri Sidoine o kontañ d'ur mignon penaos eo dimezet d'ur Saozez, ha pegen fall en deus graet o reiñ ur c'helenner galleg dezhi.

## Levrlennadur

* Maupassant, contes et nouvelles, Bibliothèque de la Pléiade, Gallimard, 1974 (ISBN 978-2-07-010805-3).
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
* ↑ Maupassant, Contes et Nouvelles, tome Patrom:II, notice de Louis Forestier (p. 1406-1407), éditions Gallimard, Bibliothèque de la Pléiade, 1979 (ISBN 978-2-07-010805-3)
# Délégation générale à la langue française et aux langues de France

An Délégation générale à la langue française et aux langues de France (DGLFLF pe, en berr, DGLF) zo ur gwazva stag ouzh Ministrerezh ar Sevenadur e Bro-C'hall.
E labour eo kenurzhiañ politikerezh yezh ar stad c'hall.
Savet e voe e 1989 dindan an anv Délégation générale à la langue française ; daouzek vloaz goude, e 2001, e voe ur c'hemm bras pa voe anvet Délégation générale à la langue française et aux langues de France.
Pennlabour an DGLF eo diwall ma vo doujet ouzh lezenn ar 4 a viz Eost 1994, anvet ivez lezenn Toubon.
Kemer a ra perzh ivez e gallekaat an dud enbroet. Kenurzhiañ a ra al listennoù gerioù nevez-savet gant kengorioù a bep seurt hag an Akademiezh c'hall.
Skoazell vras a ro d'ar yezhoù rannvro, met diaes eo kavout skouerioù resis. Ober a ra war-dro sekretouriezh an aozadur anvet Conseil supérieur de la langue française.

## Pemp tachenn-labour

* Gwarantiñ da bep keodedour ar gwir d'ar galleg;
* Ledañ implij ar galleg
* brudañ an deskiñ galleg d'an estrenien;
* brudañ ar yezhoù lavaret "rannvroel".

## Liammoù diavaez

* Lec'hienn an DGLF
# Jirafenn (steredeg)

Ar Jirafenn (Camelopardalis, berraet e Cam) zo ur steredeg eus an hantervoul norzh.

## Traoù oabl

* Caldwell 7

## Liammoù diavaez

a vo kavet e Wikimedia Commons.
# Joachim Ernst

Joachim Ernst zo anv meur a zen:
* Joachim Ernst (Anhalt) (1536–1586), Priñs Anhalt
* Joachim Ernst (Brandenburg-Ansbach) (1583–1625), Markgraf Ansbach
* Joachim Ernst (Schleswig-Holstein-Sonderburg-Plön) (1595–1671), Dug Schleswig-Holstein-Plön
* Joachim Ernst (Fußballspieler) (* 1936), melldroader alaman
* Joachim Ernst von Anhalt (1901–1947), Dug Anhalt
# Jito

Ar jitō (地頭 e japaneg) oa ur c'hargad krennamzerel e Bro-Japan, dreist-holl e pad maread shogunerezhioù Kamakura ha Muromachi. Ar jitō a laboure evit ar shogun ha ret e oa dezhañ ober war-dro ha kempenn manerioù, savadurioù ha tachennoù stag ouzh renner ar ranvro (kokushi an aliesañ).
Ar ger "jitō" a grogas da vezañ implijet e dibenn ar maread Heian. Implijet e oa evel un anv-gwan e giz "lec'hel". Da skouer un den "jitō" (地頭人) a dalvez un dudenn lec'hel pouezus ha levezonus. Diwezhatoc'h e voe implijet ar ger-mañ evit termeniñ un den hag a ra war dro ur maner. Diaes eo sklaerat perzhioù koshoc'h ar jitō da vare Yoritomo evit an istorourien arnevez, ne anavezer ket awalc'h a-draoù diwar-benn ar maread-mañ.
Ar garg a jitō a zo bet lakaet ofisiel pa voe anvet Minamoto Yoritomo e-penn burev ar jitō gant lez an impalaeriezh e Kyoto. Ur bern jitō a voe anvet gantañ er vro a-bezh met dreist-holl e Kanto da gentañ. E-pad oadvezh Kamakura, ar jitō oa dibabet e-touez ar Gokenin (gwizion ar shogun), a rae war-dro an aferioù milourel. Ar jitō a oa e karg eus an tailhoù, melestradur ha mont en-dro ar manerioù hag eus an douaroù hag an atantoù stag ouzh ar maner.
Goude brezel Jokyu, ar shogunerezh a stalias kalz jitō e kornog Japan, e lec'h ma oant lakaet e penn douaroù ar re drec'het. Er memes koulz, kalz a Gokenin, izili eus ar c'hlanioù Otomo ha Mori, a zilojas war-zu ar c'hornôg (1221).
Sistem ar jitō a zo bet dilezet ha diskaret e dibenn ar XVI$^{vet}$ kantved gant Toyotomi Hideyoshi.
# Jitomir

Jitomir (ukraineg: Житомир; poloneg: Żytomierz; ruseg: Житомир), zo ur gêr ag Ukraina, 132 km er c'hornôg da g- Kiev. 272 200 a dud a oa eno e 2007.
# Jiu-jitsu brazilian

Ar jiu-jitsu brazilian zo un arz-emgannañ hag ur sport emgannañ awenet gant ar judo hag ar jiu-jitsu japanat. Pouezañ a ra jiu-jitsu brazilian war an teknikoù emgannañ ur wezh m'en gav ar bleustrerien war al leur goude bezañ bet diskaret. Deuet ez eus brud vras d'an arz-emgannañ-mañ a-drugarez da izili ar familh Gracie.
# Joachim (pried Anna)

Joachim eo anv pried Santez Anna ha tad ar Werc'hez Vari hervez an hengoun.
Betek an XX$^{vet}$ kantved e veze roet stankik an anv-se d'ar baotred e Bro-Wened.
# Jirueque

Jirueque zo ur gumun e Spagn e proviñs Guadalajara.
# Jo Cox

Helen Joanne Cox, lesanvet Jo Cox, ganet d'an 22 a viz Even 1974 e Batley ha droukazhet d'ar 16 a viz Even 2016 e Birstall, a oa ur bolitikourez saoz, bet kannadez evit Strollad al Labour.
Ezel e oa eus Ti ar C'humunioù abaoe 2015, ha sevel a rae he mouezh war brezel-sivil Siria hag ober a reas bec'h a-enep d'ar Brexit. Drouklazhet e oa bet d'ar 16 a viz Even 2016 gant un den o huchal "Britain first" ("Breizh-Veur da gentañ!") pa oa-hi o tifenn ar Rouantelezh-Unanet en Unvaniezh Europa.
# Heinrich Böll

Heinrich Böll :
| Heinrich Böll ||
| Ganedigezh | 21 a viz Kerzu 1917 Köln, Impalaeriezh Alaman |
| Marv | 16 a viz Gouhere 1985 Kreuzau, RKA |
| Yezh skrivañ | Alamaneg |
| Enorioù | Priz Georg Büchner e 1967 Priz Nobel al lennegezh e 1972 |
| Sinadur | |
| kemmañ |
Heinrich Böll a oa ur skrivagner alaman ganet e Köln d'an 21 a viz Kerzu 1917 ha marvet d'ar 16 a viz Gouere 1985.
Kemer a reas perzh er Strollad 47, asambles gant Günter Grass pe Uwe Johnson.
E-touez e romantoù emañ Der Zug war pünktlich (E koulz e oa an tren) pe Die verlorene Ehre der Katharina Blum (Enor kollet Katharina Blum).

## Buhez

Heinrich Böll, a oa ganet e Köln, en Alamagn. Katoliked ha peoc'hgarourien e oa e dud, ha klask a rejont diwezhatoc'h talañ ouzh lanv ar Strollad Nazi. Nac'h a reas Böll emezeliñ en Hitlerjugend er bloavezhioù 1930.
Labouret en devoa da gentañ evel levraoueger a-raok mont gant studiañ an Alamaneg e Skol-veur Köln. E 1942 e timeze gant Annemarie Cech ha ganti en devoa tri mab. Bez e voe he kenlabourerezh diazez Heinrich Böll evit sikour gant troidigezhioù eus ar Saozneg pe Saozneg ar Stadoù-Unanet etrezek an Alamaneg. Enrolet er Wehrmacht, servijet en devoa e Bro-C'hall, Roumania, Hungaria ha war Talbenn ar Reter en [[URSS]. Eno e voe gloazet pêder gwech, ha tizhet e voe gant an terzienn Tifoidek. Prizoniet e voe gant an US Army e miz Ebrel 1945 ha kaset en ur c'hamp prizonidi brezel.
Priz Nobel al lennegezh zo bet roet dezhañ e 1972.
# Heinrich

Heinrich zo un anv-badez alamanek, a glot gant Herri e brezhoneg.

## Adstummoù

* "Heinz"
** "Heinie" zo ur stumm bihanaat e saozneg stadunanat
* Henrike ha Henriette eo stumm an anv evit ar merc'hed.

## Yezhoù all

* Harry ha Henry e saozneg
* Hendrik e nederlandeg
* Herri e brezhoneg
* Hinnerk (amamaneg izel),
* Enrico en italianeg
* Henri e galleg
* Enrique e spagnoleg
* Enric e katalaneg
* Henrique e portugaleg

## Tud
### Rouaned ha priñsed

* Heinrich von Preußen, anv meur a zen

### Tud all

* Heinrich Albertz‎, maer Berlin
* Heinrich Böll, skrivagner, Priz Nobel al lennegezh
* Heinrich Himmler, penn an SS
* Heinrich Heine, barzh alamanek
* Heinrich Hertz, fizikour alaman
* Heinrich von Kleist, barzh alamanek
* Heinrich Lübke (1892-1972), prezidant RKA
* Heinrich Müller, penn ar Gestapo
* Heinrich Schliemann, an hendraour a gavas kêr Troia
* Heinrich von Vietinghoff, ofiser er Wehrmacht en Eil brezel-bed
* Johann Heinrich Füssli, livour suis
# Heinrich Gustav Reichenbach

Heinrich Gustav Reichenbach, bet ganet d'an 3 a viz Genver 1824 e Dresden (Kengevread alaman d'an ampoent) hag aet da Anaon d'ar 6 a viz Mae 1889 e Hamburg (Impalaeriezh alaman d'an ampoent), a oa ul louzawour alaman.
Mab e oa d'ur skiantour (loenoniour ha louzawour ivez) alaman all, Heinrich Gottlieb Ludwig Reichenbach (1793-1879).
Labourat a reas war an Orchidaceae ha, goude marv e vignon al louzawour saoz John Lindley (1799-1865), e voe sellet outañ evel ar skiantour barrekañ war an danvez er bed a-bezh.
# Heimskringla

Heimskringla (distaget en islandeg: ​[ˈheimsˌkʰriŋla]) eo ar saga anavezetañ e-touesk sagaoù ar rouaned. Skrivet eo bet e norseg en Island gant ar barzh hag istorour Snorri Sturluson (1178/79–1241) war-dro 1230. Heimskringla a voe graet anezhi a-c'houde ar 17vet kantved, dre ma voe tennet an daou c'her kentañ eus an dornskrid (kringla heimsins, "kelc'h ar bed").
Heimskringla zo un dastumad sagaoù a-zivout mac'htierned svedat pe norvegian, adalek saga an Ynglings, un dierniezh svedat, heuliet gant istorioù ar rouaned istorel eus Harald ar Melegan en IXvet kantved betek marv Eystein Meyla e 1177. Dizemglev a chom e-keñver mammennoù an oberenn, mes kavout a reer ivez sagaoù koshoc'h evel Morkinskinna, Fagrskinna hag hengounoù dre-gomz eus an XIIvet kantved, barzhonegoù skald evit ar braz anezhe. Evit darvoudoù an XIIvet kantved e oa bet tennet an titouroù gant Snorri eus dielfennadur un oberenn koshoc'h anvet Hryggjarstykki.

## Levrlennadur

* Monsen, Erling (1990). "Introduction to the Translation of Snorre's History of the Norse Kings", Heimskringla or the Lives of the Norse Kings: Edited with notes by Erling Monsen and translated into English with the assistance of A.H. Smith. Mineola, New York : Dover Publications, Inc.. ISBN 978-0-486-26366-3. .
* Bagge, Sverre (1991). Society and Politics in Snorri Sturlusons Heimskringla. Berkeley, California : University of California Press. ISBN 0-520-06887-4.
# Heinersdorf

Heinersdorf a zo ur c'harter en arondisamant Pankow e Berlin. Tost ouzh kreiz Pankow emañ. 3,95 km² eo gorread ar c'harter, d'an 30 a viz Even 2009 e oa 6 580 annead ennañ (stankter : 1 666 annezad/km²).

## Istor

Meneget e voe anvet Heinersdorf evit ar wech kentañ en en diell eus 1319, pa voe gwerzhet gant Waldemar (margrav Brandenburg) da Urzh hospitalourien ar spered santel. Goude-se e cheñchas perc'henn meur a wech. E 1920 e voe kendeuzet e Berlin hag e voe ul lodenn eus Pankow betek 1985 pa voe kendeuzet gant Karow, Blankenburg ha Weißensee. Adlakaet e voe an holl garterioù-se e Pankow pa vo kemmet an traoù en-dro e 2001.
Diazezoù an iliz a voe savet e-tro 1300. Enni ez eus prinistri gwer livet gant Charles Crodel (1946). Brudet eo ivez kastell dour Heinersdorf, hag a voe savet e 1910. Sañset e oa da vezañ lodenn un ti-kêr ne voe biskoazh savet, implijet e voe evel tour Flak ha tour da selaou gant an Arme Ruz. Abaoe 1991 eo dilezet.
Alies e vez kaoz eus Heinersdorf er media peogwir ez eus savet divizoù pa'z eo bet savet ar voskeenn Khadija gaht izili ar gumuniezh vuzulmat Ahmadiyya.

## Treuzdougen

Linennoù S-Bahn S2 hag S8 e ti-gar Pankow-Heinersdorf ha linenn tramway M2.

## Notenn

* ↑ Controversy on the mosque, www.dw-world.de
a vo kavet e Wikimedia Commons.